AKVO – Finnlando havas tre bonkvalitan trinkakvon. Oni povas trinki akvon de ĉiu akvokrano. Ni rekomendas, ke oni replenigu propran akvobotelon, anstatau aĉeti ĉiufoje novan plastan botelon.
#000004
AMASLOĜEJO – La amasloĝejo de UEA situas en la lerneja centro Salpaus. Oni ne havas matracojn tie, do por la plej komforta sperto, bonvolu kunpreni propran matracon.
#000006
BUSOJ – Ekzistas loktrafikaj aŭtobusoj en Lahtio. Aĉetata de la ŝoforo, bileto al unu direkto kostas 3,40 eŭrojn. Starante ĉe la ĝusta bushaltejo, haltigu la preferatan aŭtobuson svingante vian manon.
#000007
EKSKURSOJ – En parto de la ekskursoj estas ankoraŭ kelkaj liberaj lokoj, do eblas ankoraŭ mendi ekskursojn surloke. Oni demandu pri la ekskursoj ĉe la koncerna giĉeto en la kongresejo.
#000008
FLUGHAVENO – Alveninte al la flughaveno de Helsinki-Vantaa, oni ne bezonas veturi al la centro de Helsinko. La flughaveno situas en Vantaa, kiu estas pli norde kaj pli proksime al Lahtio. Por pli da informoj, spektu la jenan filmeton: 
#000009
KONGRESEJO – La kongresejo situas en Isku Areena, Svinhufvudinkatu 29. Alvenante la unuan fojon, bonvolu kunpreni konfirmilon (paperan aŭ retmesaĝan) de la aliĝo, aŭ identigilon.
#000012
Spertu la trankvilecon de la finna naturo dum la 104-a Universala Kongreso de Esperanto.
#000015
Vekas vin varmeta vento, kiu refreŝigas vian vizaĝon. La vento blovas rekte de la plej granda lago de Lahtio, Vesijärvi, kaj ĉe ĝia haveno oni povas ĝui trankvilajn promenadojn ĝis la vastaj, verdaj arbaroj. La aero estas pura kaj la urbocentro kvieta, kiel kutime en finnaj urboj dum julio.
#000016
Tamen, ĉi-julie, io malsimilas. Esperantistoj de ĉirkaŭ la tuta mondo kolektiĝis al ĉi tiu urbeto en suda Finnlando. La aero pleniĝas de ĝoj-krioj de geamikoj, kiuj renkontiĝas post tempo, kiu ŝajnis longa, tamen nun sentiĝas kvazaŭ oni nur hieraŭ adiaŭis unu la alian. Kia bela revidiĝo en ĉi tiu trankvila kaj ĉarma loko.
#000017
Kial vi ankoraŭ hezitas? Lahtio atendas vin!
#000018
La Dua Bulteno aperis en la retejo de UEA! En ĝi oni trovas informojn pri la hoteloj, ekskursoj kaj multon alian.
#000020
Ĉiu UK havas certajn grafikajn atributojn, almenaŭ unu, la emblemon. Krom tiu povas esti alia simila – glumarko, poŝtmarko, stampo...
#000023
En la relative malgranda urbo Lahtio ne estas tre multaj videblaj landmarkoj, tamen almenaŭ du vere bone videblaj: la tri famaj skisaltejoj kaj la du radiomastoj, kiuj ankaŭ videblas en la emblemo/glumarko de Esperanto-klubo de Lahtio. Tria landmarko, aŭ eble oni diru akvomarko, nome la lago Vesijärvi, kontraŭe al la aliaj, ne estas konstruita de homoj. Ĉi tiuj tri landmarkoj estis la ĉefaj elirpunktoj dum la planado de nia emblemo. Krome unu, kantele/kantelo, la finna nacia kordinstrumento, ludas gravan rolon, ne nur en la emblemo... Kaj ankaŭ la temo de la UK 2019 (Vivanta naturo, floranta kulturo) multe influis dum la planado. Post skizoj kun pli malpli videblaj skisaltejoj, radiomastoj kaj lagoj, ni tamen finfine venis al multe pli simpligita simbolo en kiu oni povas vidi diversajn, por la 104-a UK karakterizajn elementojn.
#000026
Nun ni jam povas rigardi la detalojn. La tri skisaltejoj estas eble al tiuj, kiuj iomete konas la urbon Lahtio, plej facile rekoneblaj kvankam ili reale estas diversgrandaj, tamen ja kvalito ne ĉiam estas same kiel grandeco. La linioj ne simbolas nur spurojn, oni povas vidi ilin kiel radio- aŭ akvo-ondojn, aŭ eĉ nordlumon. Tamen ili ankaŭ memorigas pri la kordoj de la muzikinstrumento kantele / kantelo. La finna vorto kieli signifas lingvon, tamen ankaŭ kordon, kantelo estas do”lingvoinstrumento”, kielisoitin, kvankam fakte kordinstrumento.
#000027
Inter la kordoj videblas du flamoj, finne liekki. En la dua nacia lingvo de Finnlando, la sveda, oni parolas pri eldtungor, ”fajrolangoj” kio alproksimigas al lingvoj. Ĉi tiuj du videblaj flamoj estas parto de vico komencanta je indiĝenaj lingvoj, kiel la sameaj, kaj kontinuas kun la lingvoj de novaj enmigrintoj. Tiel la multlingveco de la mondo ankaŭ videblas kaj la verda signo de l’espero brile sin prezentas en ĉi tiu sfero. Tio samtempe donas al la emblemo universalan aspekton.
#000028
En la skisaltejoj la ĉefa direkto estas suben, en la emblemo oni povas senti movon ankaŭ supren kaj samtempe ŝanĝon. En la naturo kaj je kreema kulturagado homo trovas harmonion kaj ĝojon por si mem. Iĝu ankaŭ la grandaj idealoj de l’homaro pli ol vortoj kiam individuoj kune penas transiri la barojn kiuj malfaciligas la konkordon inter homoj kaj detruas harmonion inter naturo kaj kulturo.
#000029
Aperis unuan fojon en Esperantolehti 4/2018
#000030
Venu al Lahtio, mezen de la naturo!
#000031
UK – ĉu nur por maljunuloj?
#000034
La junularan programon en la venonta lahtia UK oni planas detale kaj pripensante. La celo estas, ke la kongreso en Lahtio ofertu programon al ĉiuj esperantistoj – ĉu junaj aŭ maljunaj.
#000036
Tiuj kongresanoj, kiuj decidas partopreni la junularan programon dum la lahtia kongreso, havos la eblon konatiĝi kun finnaj kulturo kaj naturo de junulara vidpunkto. (Tamen ni ne difinas ”junulojn” per aĝlimoj – ĉiujn, kiuj sentas sin junaj en unu aŭ alia maniero, oni bonvenigos.)
#000037
Do ĉu la kongresoj estas interesaj nur por maljunuloj? Almenaŭ la kongreson en Lahtio oni organizos tiel, ke ĝi ofertos ion por ĉiuj.
#000038
Se vi havas ideojn aŭ dezirojn por la junulara programo, kontaktu nin ekzemple per privata mesaĝo en Facebook aŭ Instagram, aŭ skribu komenton sub ĉi tiu teksto!
#000039
Sekvu nin en sociaj retejoj kaj skribu viajn pensojn kaj demandojn uzante #Lahtio2019
Esperanto en la regiono de Lahti
La oficialaj komunaj fotoj de la kongresanoj de la 104-a Universala Kongreso de Esperanto en Lahtio, Finnlando.
#000040
Sekvu nin en sociaj retejoj kaj skribu viajn pensojn kaj demandojn uzante #Lahtio2019
#000041
Esperanto en la regiono de Lahti
#000042